

Datum dokumenta: 14.1.2025

**ZADEVA: Poročilo ankete Šolska prehrana 2024-2025 za Oaza PEF (Restreto d.o.o.)**

Anketo o šolski prehrani 2024-2025 smo izvedli 16. 12. 2024 na pobudo, ki jo je dala Dijaška skupnost na sestanku dijaške skupnosti. Dijaška skupnost izpostavi več resnejših problemov glede prehrane kot so lasje v prehrani, premajhne porcije, surova hrana, premastna hrana. Zaradi pritožb glede prehrane se je ravnateljica odločila za anonimno anketo za bolj natančne ugotovitve.

 Anketa se je zaključila 20.12.2024 in izpolnilo jo je 163 dijakov od 396 dijakov prijavljenih na prehrano v Oaza Pef.

Anketa ugotavlja sledeče:

1. Da obroki niso konsistentni in je okusnost obrokov, velikost obrokov, uravnoteženost obrokov, zdravo pripravljeni obroki, mastnost obrokov odvisna od dneva oziroma obroka.
2. Dijaki pohvalijo prijazno osebje, samopostrežno solato in številom menijev.
3. Več dijakov zapiše, da so našli lase v hrani; žuželke/živali v hrani; hrani ni dovolj topla; neoprana solata; brezmesni meni vsebuje ribe in morske sadeže.
4. Dijaki so v povprečju zadovoljni z količino zastopanosti zelenjave, ogljikovih hidratov, beljakovin, mlečnih izdelkov, prehranskih vlaknin, maščob in sladkorja.
5. Dijaki podajo mnenje glede raznolikosti ponudbe sledeče, 50% jih meni, da je ponudba dovolj raznolika; 11% jih meni, da je mesni meni premalo raznolik; 6% jih meni, da je brezmesni meni premalo raznolik; 30% jih meni, da se ponudba ponavlja. Ponavlja se zapis, da en dan so samo slabe stvari, drugi dan samo dobre.

Oazo PEF smo opozorili, da morajo vsi obroki biti pripravljani po Smernicah za prehranjevanje v vzgojno izobraževalnih zavodih objavljenih na gov.si in prosili za pisna pojasnila za navedene pritožbe in kako bodo odpravili napake in pomanjkljivosti.

Zapisala: Petra Plečnik

Priloge:

* Sumarnik ankete – Šolska prehrana 2024/2025